section_heading: Životopis
paragraph_text: Onemogućio je španjolsko iskrcavanje u San Lorenzu (kod Parane). Organizator je čuvene Andske vojske i velikog vojnog podviga kada je prešavši Ande oslobodio Čile (1818.) i Peru (1820.) i bio na čelu tih država. Borio se s promijenljivom ratnom srećom. Poslije sukoba s Bolivarom povukao se u Europu. Vratio se u zemlju 1828., ali je odustao od iskrcavanja u Buenos Aires zbog tadašnjih političkih sukoba. Vratio se u Francusku u kojoj je umro slijep i zaboravljen.